NaiveNeuron/SloPal huggingface dataset:
Jurinová, Erika, podpredsedníčka NR SR (2012-06-27):
Ďakujem, pán poslanec. Zaujmite svoje miesto. Otváram týmto všeobecnú rozpravu k obidvom bodom programu. Do rozpravy som dostala písomné prihlášky, za stranu Sloboda a Solidarita Daniela Krajcera, za klub strany Obyčajní ľudia a nezávislé osobnosti Jozefa Viskupiča. A ďalej sa písomne prihlásil do rozpravy pán Galko z klubu SaS. Nech sa páči, prosím Daniela Krajcera.
Kotleba, Marian, poslanec NR SR (2018-11-28):
Pán kolega Klus, ja naozaj musím povedať, že vašom prípade asi naozaj Boh spravil nejaký zázrak, že vám sa takto otvorili oči a takto ste v SaS-ke otočili. To je nádhera a postupne asi vo všetkých stranách ľudia pochopia, že naozaj boj proti tej migrácii je nutný, ak si chceme Slovensko zachrániť. Spomínali ste tam tie problémy legálna, nelegálna migrácia. No ono je to tam trošku ešte viac toho, veď však samotný ten dokument hovorí, že vlastne cieľom je transformácia tej ilegálnej, neriadenej migrácie na legálnu, riadenú a tak ďalej a tak ďalej, čiže proste to je cieľ. Ideálny výsledok toho dokumentu by bol, aby všetci tí ľudia sem chodili legálne, riadene, organizovane, ale v konečnom dôsledku by to bola čistá smrť pre Slovensko a jednoducho nevratný proces. Čiže je to celé zle. Absolútne celé zle. Takisto pred chvíľkou bývalý minister vnútra Kaliňák jasne povedal, že súhlas je už len samotnou súčasťou, účasťou, účasťou zástupcu štátu na tejto konferencii. Nemyslíme si asi a ja teda určite nie v tejto chvíli, že by mal nejaký dôvod si vymýšľať alebo preháňať. Takže keď to povie bývalý minister vnútra, asi niečo na tom bude, a preto nemôžme spochybňovať ten fanatizmus zo strany ministra Lajčáka, ktorý napriek tomu, že skoro celý parlament nesúhlasí s týmto paškvilom, sa to snaží za každú cenu presadzovať, pretláčať a docieliť to, aby niekto zo Slovenska tam aspoň išiel. Preto sa vás chcem spýtať, pán poslanec Klus, keď ste v tejto veci viackrát dnes vystúpili, či, ak teda naozaj sa potom stane, že niekto zo Slovenska tam pôjde vďaka ministrovi Lajčákovi, či podporíte zvolanie mimoriadnej schôdze na jeho odvolanie, pretože inak sa už nebude dať porátať s týmito ľuďmi, aj keď to možno bude neskoro.
V. Novotný, poslanec: (2007-10-23):
Schválením návrhu zákona dôjde k porušeniu Európskej smernice o slobode poskytovania služieb, slobode zriaďovania podnikateľských subjektov, Európskej smernice o verejnom podnikaní a v prípade spomínanej zdravotnej poisťovne aj Dohody o podpore a vzájomnej ochrane investícií medzi Holandským kráľovstvom a Českou a Slovenskou Federatívnou Republikou. Na základe záverov právnych analýz vyššie uvedeným predpisom si ma dovoľujú upozorniť na to, že ich investície budú podstatne znehodnotené, pričom nepôjde len o akcie samotné, ale aj o ich hodnoty odobrané štátom. Príslušná zdravotná poisťovňa je pripravená urobiť všetky právne kroky za účelom ochrany svojich investícií a v prípadnom spore mieni okrem porušenia princípov ochrany hospodárskej súťaže namietať aj porušenie dohody štátom vyvlastnených zákonných a obchodných aktív a práv. Predpokladá, že rozhodcovský súd dospeje k záveru, že došlo k úmyselnému zásahu štátu ohľadne činnosti zahraničnej poisťovacej spoločnosti za účelom zbaviť spoločnosť práva užívať a využívať svoju investíciu na vlastný prospech. Okrem uvedeného očakávajú, že Európska komisia sa zaangažuje, ak návrh zákona bude schválený, čo môže mať za následok aj určitú neistotu v udržateľnosti vývoja slovenskej ekonomiky po vstupe do Európskej menovej únie. Toto som prečítal len preto, že zdravotné poisťovne to myslia nesmierne... (Prerušenie vystúpenia časomierou.)
Sárközy, Irén, poslankyňa NR SR (2017-06-20):
Ďakujem pekne. Pán predsedajúci, dajte, prosím, hlasovať o tom, že Národná rada podľa čl. 86 písm. d) Ústavy Slovenskej republiky vyslovuje súhlas s Protokolom na odstránenie nezákonného obchodu s tabakovými výrobkami.
Grendel, Gábor, podpredseda NR SR (2021-05-05):
Pán poslanec Ďurica.
Horváth, Zoltán, poslanec NR SR (2010-12-02):
Ďalej, prosím, dajte hlasovať o celom návrhu poslankyne Blahovej.
Kažimír, Peter, podpredseda vlády a minister financií SR (2013-05-15):
Ďakujem veľmi pekne za slovo. Vážené dámy a páni, predkladám na rokovanie Národnej rady Slovenskej republiky vládny návrh novely Colného zákona, ktorým sa v nadväznosti na požiadavku Európskej komisie splnomocňuje rezort financií na ustanovenie vzoru nového tlačiva na ohlásenie peňažných prostriedkov v hotovosti vo vykonávacom predpise k Colnému zákonu. V súlade s požiadavkami komunitárneho práva sa modifikuje právny režim vykonávania následných kontrol s cieľom zrýchliť a zefektívniť ich výkon, takisto sa zjednodušuje postup pri prerokovaní nedostatkov zistených následnou kontrolou s možnosťou doručenia písomného vyjadrenia, ako aj poskytnutia požadovaných údajov v elektronickej podobe. Zároveň sa ustanovujú prípady, kedy je možné opätovne vykonať následnú kontrolu. Predloženým návrhom sa opravuje aj inštitút zabezpečenie colného dlhu a spresňuje sa spôsob zabezpečenia colného dlhu, rovnocenný zloženiu peňažných prostriedkov v hotovosti. Spresňuje sa takisto termín osoby, ktorým sa vracia prebytok poskytnutého zabezpečenia colného dlhu, a precizuje sa vymedzenie subjektov, ktoré môžu colný úrad schváliť ako ručiteľa. V nadväznosti na vykonávacie nariadenie k colnému kódexu sa takisto ustanovuje povinnosť prikladať k písomnej deklarácii údajov o colnej hodnote len kópiu faktúry a už nie originál tejto faktúry. Na základe uvedeného vás žiadam o prerokovanie predloženého návrhu zákona. Ďakujem.
Zemanová, Anna, poslankyňa NR SR (2019-04-03):
Vážený pán podpredseda, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Viskupič, Marián, poslanec NR SR (2019-09-19):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Jurinová, Erika, podpredsedníčka NR SR (2015-10-21):
Pán poslanec Petrák.
Tomáš, Erik, poslanec NR SR (2019-02-07):
Dámy a páni z opozície, ja naozaj nechápem, kde vy beriete tie odborné a morálne kvality v sebe, vďaka ktorým len vy by ste dokázali vybrať tých dobrých sudcov. Po ďalšie nerozumiem, prečo by mal pán prezident vybrať tých dobrých sudcov, keď on už preukázal, že nie je nadstranícky prezident, a avizoval svoju ďalšiu politickú kariéru v parlamente. Čiže sa potom tiež môžem pýtať, prečo teda prezident, či prezident nemá záujem politicky obsadiť Ústavný súd. Pani Nicholsonová, vy hovoríte, že nás vyhnala odniekiaľ ulica, ale vás tá ulica neprijala! Vy ste sa tam pohybovali ako nejakí čierni pasažieri, vás tiež protesty Za slušné Slovensko neprijali a neakceptovali. Robert Fico splnil zákonné podmienky, konštatoval to ústavnoprávny výbor. A ako podpredsedníčka parlamentu by ste to mali rešpektovať. Práve preto, že je to Robert Fico, musel asi desaťkrát ešte dokladať, ešte desaťkrát precizovať tie dokumenty, pretože vaši kolegovia v opozícii z toho robili jedno nedôstojné divadlo. V kontexte morálky ste položili niekoľko otázok. Ja vám, pani podpredsedníčka, položím len dve. Môže človek, ktorý raňajkoval s mafiánom Mariánom Kočnerom byte, byť predsedom parlamentu, byť európskym poslancom či dokonca budúcim premiérom? Môže takýto človek byť? Odpovedzte mi, prosím vás, v rámci reakcie. A druhú mám priamo na vás. Môže byť podpredsedníčkou parlamentu žena, ktorej asistent si zo štátnych peňazí do vlastného vrecka ulieval peniaze, na vlastný účet? Ide o kauzu meta..., metodicko-pedagogického centra. A vy ste ho ešte vyhlásili za asistenta na odhaľovanie nekalých praktík v školstve. Môžete byť vy ešte podpredsedníčkou v kontexte tejto informácie? A tento skutok sa, pani Nicholsonová, stal.
J. Vaľová, poslankyňa: (2009-03-10):
Ďalej nerozumiem, ako dlhodobý poslanec, teda že máme rozpravu o legislatívnom skrátenom konaní o sociálnom poistení a vy tu rozprávate o šrotovnom a spomínate tu také veci, ktoré vôbec k tomuto legislatívnemu skrátenému konaniu nepatria. Tak ja vás prosím, nechovajte sa ako vírusy a potom tým pádom, ktorí chcú ozaj deštruovať tento národ a rozprávajú, ako všetko bude zlé, a nič zatiaľ, čo ste veštili, sa nepotvrdilo. A neodmietajte – prosím vás pekne, nikto vás neodmieta. Ale vy stále zavádzate iba pesimizmus, nie ako riešiť problém, ale ako to, čo navrhujeme, je zlé. O tom je celá vaša diskusia a o tom je všetko, čo vysielate, je ako message pre tento národ. Ďakujem. (Potlesk.)
Hort, Milan, podpredseda NR SR (2011-09-09):
Ďalej sa s faktickou poznámkou prihlásil pán poslanec Miroslav Číž. Nech sa páči.
Galek, Karol, poslanec NR SR (2018-09-11):
Ako mám dva procedurálne, preto poprosím o dve minúty. Vážený pán predseda, podávam týmto procedurálny návrh, aby sa do programu 34. schôdze Národnej rady zaradil tento nový bod: Zriadenie dočasnej komisie pre dohľad nad dostavbou Atómovej elektrárne Mochovce, ktorej činnosť bude ukončená uvedením štvrtého bloku Atómovej elektrárne v Mochovciach do komerčnej prevádzky. Odôvodnenie: Zriadenie komisie predkladám v súlade s 
§ 61 rokovacieho poriadku Národnej rady. Členmi komisie by boli poslanci, zástupcovia ministerstva, zástupcovia spoločnosti Slovenské elektrárne, Úradu jadrového dozoru a odbornej verejnosti. Úlohou tejto komisie by bolo komunikovať so zástupcami investorov, dohliadať a vytvárať tlak na čo najvyššiu efektívnosť tak vynaložených peňazí, ako i dodržiavanie termínov dostavby a najmä otázok bezpečnosti. V prípade atómovej elektrárne ide o otázku národnej bezpečnosti. Preto som presvedčený, že Národná rada sa týmito otázkami môže, nielenže môže, ale dokonca musí zaoberať. Tento návrh som dával aj na výbore, vtedy, žiaľ, neprešiel, ale odvtedy sa objavili nové skutočnosti. Druhý. (Prerušenie vystúpenia predsedajúcim.)
Hlina, Alojz, poslanec NR SR (2015-02-05):
Áno, uvedomujem si jednu vec, že som vstupoval alebo som bol – a nie súčasťou projektu, lebo ja som nikto súčasťou projektu OĽaNO nebol – ja som kandidoval na kandidátke OĽaNO, ktoré podľa tej deklarácie vytvorilo platformu na to, aby nezávisle mohli kandidovať. A bolo povedané, a nielen mne, vážení kolegovia, že projekt sa bude vyvíjať v čase a priestore. Po voľbe sa zistilo, že nie je potrebné sa vyvíjať v čase a v priestore. Štyria členovia úplne stačia, keď jeden z toho je bratranec a na odvolenie treba troch, čiže nebola tendencia meniť projekt v čase a v priestore a vtedy som, dovoľte mi, zhodnotil, že sa na tom podieľať nebudem. Ja netrpím tou chorobou, ale budem reagovať, pokiaľ niekto začne prať trenky na námestí, tak začnem prať trenky aj ja. Ja touto chorobou netrpím, budem len reagovať na prípadne ďalšie. Ja som si dovolil uviesť systémovú vadu a systémové zlyhanie, ktoré dneska bolo preukázané predložením tohto návrhu zákona. Vy keby ste dneska predložili návrh zákona, že umožňujete nezávislým kandidátom, ktorí kandidovali na kandidátke OĽaNO, aby im OĽaNO mohlo previesť podiely za hlas – a ja neviem, za čo to všetko je –, tak nepoviem pol slova, nevystúpim, vážení, vy ste doniesli úplne niečo iné. Vy ste doniesli akože sľub toho, ale tešíte sa z toho jak voš pod chrastou, že nikto vám na to neprišiel, že čo vy robíte s ústavným systémom tejto krajiny. No ale vy ste... Viete, pán Mičovský, vy ste len toho súčasťou za slušný plat. No ale, viete, čo by človek neurobil, ale mne, teda trošku mne to možno bude aj ľúto, špeciálne vo vašom prípade, ale že čo by človek neurobil pre, pre nejaké tie peniaze, keď to znesie aj, možno aj patetické slová. Ale podstata je v tom, čo som povedal. Deštruujete politický ústavný systém.
Zmajkovičová, Renáta, podpredsedníčka NR SR (2012-12-14):
Pán poslanec Přidal, chcete reagovať?
Heger, Eduard, poslanec NR SR (2018-02-09):
Ďakujem pekne. Ja by som chcel povedať, pán minister, tiež oceniť, že ste vystúpili, a myslím si, že práve aj to, čo ste povedali a vôbec tá diskusia, ktorá sa tu deje, tak ukazuje, že táto téma je naozaj dôležitá. Jednak z toho že sa jedná o naozaj enormné finančné prostriedky, pretože samotná, Útvar hodnoty za peniaze vyhodnotil túto investíciu ako najväčšiu investíciu od vzniku Ministerstva obrany Slovenskej republiky a čiže ukazuje dôležitosť témy a zároveň aj opodstatnenosť tej diskusie. Ale chcel by som sa opýtať ešte k tomu teda dokumentu, ktorý pripravil Útvar hodnoty za peniaze, on tam vyšpecifikoval viacero odporúčaní a chcel som sa opýtať, že ktoré z tých odporúčaní vlastne ste prijali, akceptovali a budú teda realizované, naplnené. A neviem, či ich stihnem prečítať, ale taktiež som sa chcel opýtať ešte ohľadom inej techniky, lebo čo som našiel, tak dokument existuje práve k obrneným vozidlám 8 x 8 a 4 x 4, ale teda aj v dokumente, v dlhodobom pláne je teda tá modernizácia na mnohé ďalšie techniky, že kedy bude vypracovaný nejaký dokument hodnoty za peniaze práve k týmto ďalším kusom technicky, ktorý má byť modernizovaný, pretože myslím si, že je to dôležité, aby prešli práve touto revíziou hodnoty za peniaze. Však vy ste sám avizoval. Takže to je asi toľko. Ja prípadne vám to môžem ukázať potom, aké sú tie odporúčania, lebo je dlhšie, asi by som to nestihol všetko prečítať. Takže by ma to zaujímalo, že aký je postoj ministerstva obrany k samotným odporúčaniam Útvaru hodnoty za peniaze k samotným obrneným vozidlám. Ďakujem pekne.
Mikulec, Roman, poslanec NR SR (2024-01-11):
Ďakujem pekne za slovo. Pán kolega Dostál, ďakujem aj za to vystúpenie presne tak, ako odznelo. Veľa faktov a spomenuli ste okrem iného aj to, že na Úrade špeciálnej prokuratúry nepracuje len samotný špeciálny prokurátor, s ktorým má súčasná koalícia problém, ale je tam veľa ďalších slušných, poctivých a odborne zdatných prokurátorov a keď teda koalícia nechce počúvať mnohé fakty a odborné stanoviská, ktoré tu zaznievajú, tak si poďme pripomenúť vyjadrenie samotnej Rady prokurátorov, teda ľudí, ktorí majú do toho samotného procesu čo povedať a tí povedali, že Rada prokurátorov Slovenskej republiky zásadne nesúhlasí so zvoleným legislatívnym postupom zrušiť Úrad špeciálnej prokuratúry a presunúť jeho agendu na krajské prokuratúry. Sme presvedčení, že zrušenie Úradu špeciálnej prokuratúry by viedlo k oslabeniu boja proti závažnej organizovanej kriminalite a korupcii. Rada prokurátorov v tejto súvislosti dôrazne odmieta, aby k zásadným zmenám právnej úpravy v oblasti trestného práva dochádzalo takýmto skrytým spôsobom vynechaním štandardného legislatívneho procesu a tiež bez aktívnej participácie oprávnených a dotknutých subjektov vrátane zástupcov prokuratúry, pretože zvolený postup by v riadne fungujúcom právnom štáte nemal byť akceptovaný. Ja si myslím, že ak by len členovia vládnej koalície, ktorí nie sú hluchí, si toto vypočuli a zobrali to trochu do úvahy, tak by si asi mohli povedať, že napriek tomu že to nechcú počúvať nás, tak by mali si vypočuť odborníkov, ktorí sami upozorňujú na riziká spojené so zrušením Úradu špeciálnej prokuratúry v skrátenom legislatívnom konaní, na ktoré nie je dôvod.
Figeľ, Ján, podpredseda NR SR (2012-09-19):
Ďakujem pekne, pán minister. Pani spravodajkyňa, nechcete? Nechcete. Ďakujem, oceňujem. Prerušujem rokovanie o tomto bode programu. Pristúpime k nasledujúcemu bodu, ktorým je prvé čítanie o vládnom návrhu zákona o environmentálnom overovaní registrácii organizácií v schéme Európskej únie pre environmentálne manažérstvo a audit a o zmene a doplnení niektorých zákonov. Vládny návrh zákona je pod tlačou 171. Návrh na jeho pridelenie na prerokovanie výborom je v rozhodnutí predsedu č. 161. Prosím teraz pána ministra životného prostredia Slovenskej republiky Petra Žigu, aby vládny návrh zákona uviedol. Nech sa páči.
B. Bugár, podpredseda NR SR: (2004-09-23):
Na programe je bod hodina otázok , ktorý týmto otváram. Zo všetkých otázok, ktoré písomne položili poslanci do včera do 12.00 hodiny, určení overovatelia vyžrebovali ich poradie. Pripomínam, že na otázky poslancov, ktorí nie sú prítomní v rokovacej sále, sa neodpovedá. Prosím predsedu vlády pána Mikuláša Dzurindu, aby oznámil, ktorých členov vlády určil, že budú odpovedať na otázky za neprítomných členov vlády, prípadne bude za nich odpovedať sám. Pán premiér, nech sa páči.
V. Švidroň, poslanec: (2008-12-06):
Takže nie je to dehonestujúce, darmo odišla opozícia. Ďakujem pekne.
Gyimesi, György, poslanec NR SR (2022-09-22):
Takže urobme si už raz a navždy poriadok v tom, čo sme si odhlasovali. Že dnes budeme hlasovať výlučne len o prvom čítaní týchto návrhov zákonov, ktoré prišli z vlády, a o ničom inom a zajtra o jedenástej budeme hlasovať o tom, čo stihneme dovtedy prerokovať. Tak a to, čo sme prerokovali do jedenástej dnes, budeme v utorok o jedenástej hlasovať. Ďakujem pekne.
Bugár, Béla, podpredseda NR SR (2018-05-16):
Pán poslanec bol jediný, ktorý vystúpil v rozprave, vyhlasujem rozpravu za skončenú. S tým, že by sme ešte mohli pokračovať ďalej. Máme do hlasovania 20 minút. Ďakujem, pán navrhovateľ. Takže nasledujúcim bodom je návrh na prijatie uznesenia Národnej rady Slovenskej republiky k zmene Legislatívnych pravidiel tvorby zákonov a k zmene Elektronickej formy podávania a doručovania materiálov Národnej rade Slovenskej republiky . Návrh má číslo tlače 976. Bol prerokovaný na poslaneckom grémiu a jeho predmetom je, tak ako už bolo viackrát povedané, zníženie počtu materiálov v tlačenej forme predkladaných na rokovanie Národnej rady. V Legislatívnych pravidlách tvorby zákonov a v nadväznosti na to v Elektronickej forme podávania a doručovania materiálov sa znižuje určený počet výtlačkov návrhov zákonov predkladaných vládou Slovenskej republiky z 55 na 20, z toho dva exempláre musia byť podpísané, a počet výtlačkov návrhov zákonov predkladaných poslancami, tam je to z piatich na dva podpísané výtlačky. Súčasne sú zohľadnené ďalšie úpravy. Teraz otváram rozpravu o tomto bode programu. Konštatujem, že som dostal jedinú písomnú prihlášku pána poslanca Ondreja Dostála. Nech sa páči, pán poslanec, máte slovo.
Ďuriš Nicholsonová, Lucia, podpredsedníčka NR SR (2017-03-21):
Pán poslanec Viskupič, pán spoločný spravodajca vystupoval v rozprave, ale opravoval, snažil sa opraviť to, čo bolo v úvode nie celkom dobre odštartované. Napriek tomu chcete mať faktickú poznámku? (Reakcia z pléna.) Procedurálny. Tak nech sa páči.
Pellegrini, Peter, podpredseda NR SR (2020-07-24):
Pani poslankyňa Pleštinská.
Laššáková, Jana, podpredsedníčka NR SR (2013-05-31):
Ďakujem, pán poslanec, zaujmite miesto určené pre navrhovateľov. A dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Mihálovi. Nech sa páči, pán poslanec.
Novotný, Viliam, poslanec NR SR (2012-12-12):
Ďakujem pekne. Pán kolega Číž, pán predseda Číž, my už o charaktere zdravotného poistenia dvaja diskutujeme v tejto snemovni minimálne od roku 2005, keď som dobre zalovil vo svojej pamäti, možno aj 2004. A môžeme diskutovať ďalej a určite aj budeme v priebehu budúceho roku. Vy tu môžete samozrejme čítať vaše princípy, presviedčať nás o tom, ako vidíte vy charakter zdravotného poistenia. Môžete na nás aj kričať, to je v poriadku, len fakty sú neúprosné. Pán poslanec Číž, zakázali ste zisk zdravotných poisťovní a Ústavný súd Slovenskej republiky konštatoval, že je to protiústavné. Nebolo to v súlade s platnými zákonmi našej vlasti. Prvá poznámka. Druhá poznámka, v piatok Slovenská republika pre váš zákaz zisku prehrala na Medzinárodnom arbitrážnom tribunále. Tá škoda je zatiaľ 38 mil. eur a veľmi dobre viete aj vy, že to ešte nie je konečný účet. Veľmi dobre to vie aj pán minister Kažimír. Ale čo je na tom najhroznejšie, vy ani okom nemrknete, len kývnete plecami a pán premiér Fico veselo ohlasuje svoju najväčšiu populistickú, ideologickú, zdravotnícku kampaň v tomto funkčnom období – znárodnenie zdravotných poisťovní. Vám nevadí, že ste spôsobili škodu tejto krajine, idete jej spôsobiť ešte väčšiu škodu. A určite na to nájdete aj citáty, prečo treba znárodniť zdravotné poistenie. Kľudne ho znárodnite, len pre tentokrát by ste, milí priatelia zo SMER-u, aj vy pán poslanec Číž, mohli povedať, že keď znárodnením vznikne škoda, tak ju zaplatí strana SMER a nie občania tejto krajiny, na ktorých ste už naváľali celú ťarchu konsolidácie verejných financií. Ďakujem pekne.
P. Hrušovský, predseda NR SR: (2005-03-17):
Teraz poprosím pána ministra Kaníka, aby odpovedal na otázku pani poslankyne Bollovej, ktorá sa vás pýta: „Pán minister, ako sa prejavila na raste zamestnanosti realizácia Projektu č. 7, t. j. pôsobenie súkromných firiem pri individuálnych plánoch pre nezamestnaných? „Dodávateľské služby“ týchto firiem im prinášajú až 100-tisícové zisky, ktoré platí štát. Načo potom zamestnávame úradníkov na úradoch práce?“ Nech sa páči.
Laššáková, Jana, podpredsedníčka NR SR (2014-07-01):
Pán navrhovateľ, zaujmite miesto určené pre navrhovateľov. Spravodajcom k tomuto návrhu zákona je pán poslanec Ivan Mikloš, ktorého navrhol gestorský výbor pre financie a rozpočet. Nech sa páči, pán poslanec.
Krajkovič, Mikuláš, poslanec NR SR (2014-03-26):
Pán predseda, dajte, prosím, hlasovať o uznesení Národnej rady Slovenskej republiky, ktorým Národná rada Slovenskej republiky podľa čl. 86 písm. d) Ústavy Slovenskej republiky vyslovuje s Rámcovou dohodou súhlas; a zároveň rozhodla, že dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi.
Šeliga, Juraj, podpredseda NR SR (2020-11-05):
Prosím, prezentujme sa a hlasujme. (Hlasovanie.) Prítomných 114, za 89, proti nikto, zdržalo sa 25, hlasovali všetci prítomní. Konštatujem, že návrh na pridelenie výborom sme schválili. Pokračujeme ďalej hlasovaním o bode 70 schváleného programu, a to je prvé čítanie o vládnom návrhu zákona, ktorým sa mení a dopĺňa zákon č. 523/2004 z. z. o rozpočtových pravidlách verejnej správy, tlač 266. Spravodajcom je člen navrhnutého výboru pán poslanec Lehotský, prosím ho, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov , tlač 266.)
F. Mikloško, poslanec: (2006-12-08):
Ešte raz, pán poslanec Palko, gratulujem vám, bolo to výborné.
Mičovský, Ján, poslanec NR SR (2012-12-14):
Ďakujem za slovo. Včera som vyjadril znepokojenie, dneska mám pocit, že treba vyjadriť zhrozenie a možnože aj zhnusenie. Vážený pán minister, ak vy po tomto všetkom nezoberiete svojich ľudí a kohosi z nich neroztrhnete ako žabu na dvoje, na troje, tak potom to bude musieť urobiť pán premiér, ja neviem, s vami alebo so svojou vládou. A keď sa aj pán premiér rozhodne nekonať po týchto informáciách, tak potom to bude musieť urobiť ľud. Potom to skutočne ženiete kdesi, kde sa nedá porozumieť vášmu pudu sebazáchovy, alebo jednoducho považujete všetky svoje rozhodnutia za neomylné. Veď tu cítiť, že toto rozhodnutie je od začiatku zlé. Ja by som veľmi prosil, aby ste nešli po stopách takých úradníkov, akých som zažil nedávno. Je pravda, upozornil som len na prípad, ktorý nemal hodnotu toľkých miliónov, ale iba 700-tisíc eur. Vysoký štátny úradník prišiel na organizáciu, kde tento problém majú, a nepovedal, že vás stadiaľto všetkých vyhádžem, pokiaľ budete takto konať. Ale viete, čo povedal? Prosím vás, veď si nešpiňme do vlastného hniezda. Veď to trošinka musíte si aj rozumieť tuná. Veď viete, aká je doba. No ak chceme zastávať takéto pozície z vysokých štátnych postov, tak potom skutočne nemáme na tých postoch čo robiť. A to sa týka nás všetkých. Vážený pán minister, roztrhnite niekoho. Máte na to plné právo. Veď vy si to nezaslúžite. Ďakujem.
Košútová, Magda, poslankyňa NR SR (2012-12-17):
Ďakujem pekne za slovo. Pán poslanec, už ste ma raz v tejto snemovni pobavili, keď ste obhajovali zákon o neprimeraných podmienkach v obchodných vzťahoch, keď ste sa pasovali za odborníka, ktorý vie všetko od predaja topánok cez potraviny až po vence a neviem čo všetko. Dneska sa tu pasujete za odborníka, ktorý háji malých, drobných slovenských živnostníkov a háji, ako, akí sú nešťastní z toho, že ich niekto bude kontrolovať, či dodržujú všetky podmienky, ktoré sa týkajú hygieny potravín. Sťažujete sa na enormné posilnenie právomocí orgánu povinného potravinového dozoru. Podľa vás sú všetci kontrolóri skorumpovaní úplatkári. Ak máte takéto skúsenosti s kontrolórmi potravinovej inšpekcie, prečo ste nevyužili svoje právo, ktoré máte zo zákona, a prečo ste to nepostúpili ďalej orgánom, ktoré sú účinné v trestnom konaní. Pretože pokiaľ niekto berie úplatok a je to kontrolór a je to štátny zamestnanec, tak jednoducho musí niesť za svoje činy zodpovednosť! Ale to, čo vy ste tu natárali o škodlivej haraburde a ja neviem čom, tak mám z toho veľmi zlý dojem a myslím si, že o tom, že kto berie a ako berie úplatky, sa chováte podľa hesla: podľa seba súdim teba.
Kollár, Boris, predseda NR SR (2023-06-20):
Prosím, prezentujme sa a hlasujeme. (Hlasovanie.) Prítomných 138 poslancov, za 74, proti 7, zdržalo sa 57. Uvedený návrh sme schválili.
Hrnčiar, Andrej, podpredseda NR SR (2019-05-17):
Dve faktické poznámky. Pán poslanec Heger a pani poslankyňa Zimenová. Tri. Nech sa páči, pán poslanec Heger.
Hrnko, Anton, poslanec NR SR (2017-06-14):
Ďakujem. Prečo mi stále viac a viac pripomínate jedného pána, ktorý sa volal Vyšinský? Jednak chcete súdiť, vešať aj zavierať, aj obžalovať v jednej hromade a takýmto istým prístupom sa správate aj k dejinám. Každý, kto tu sedí, každý občan v tejto Slovenskej republike vie, že Alexander Dubček je spojený s myšlienkou socializmu s ľudskou tvárou, tá, ktorá bola prijatá na januárovom a májovom pléne ÚV KSČ. A viete, keď niekto moralizuje a podpíše záväzok ŠTB a moralizuje druhému, nebol som predseda žiadnej závodnej organizácie, to ste si vymysleli práve teraz. Bol som v komunistickej strane ako mnohí iní, ale nehanbím sa za to, čo som robil v minulosti, lebo vždy som bol čestný. A nechodil som kade-tade nadávať a udávať. Ďakujem.
Kalmárová, Viera, poslanec NR SR (2024-01-08):
Ďakujem za slovo, pán predsedajúci. Chcem povedať, že to bol skvelý príspevok, kde rozum a cit boli v dokonalej harmónii, naozaj, to sa málokedy počuje. Chcem povedať, že je pre mňa nesmierne zaujímavé pozorovať, s akou ľahkosťou tu prebiehajú procesy, ktoré vedú k základným, k deštrukcii základných pilierov právneho štátu, ktorými sú okrem iného aj rešpekt k normotvorným pravidlám. Tí, ktorí napokon o tom rozhodnú, mlčia. Nie je na tom nič čudné, lebo v histórii vždy všetko, čo bolo spoločensky nebezpečné, sa dialo s požehnaním mlčiacej väčšiny. Ale paradoxom je, že tá mlčiaca väčšina sedí v parlamente. To zase také bežné nebýva. Tieto procesy v budúcnosti a možno aj v tej najbližšej bude možné zvrátiť v prospech ochrany bezpečného a naozaj spravodlivého štátu. Ale čo je ešte zaujímavejšie pozorovať, ako ľahko možno prísť o profesionálnu česť. Ministrom zahraničných vecí sa nestal pán Kmec a možno aj preto, aby pri presadzovaní zahraničnej politiky tejto vlády nestratil povesť rešpektovaného diplomata. Pána ministra Suska som považovala za človeka, ktorý je odborne a ľudsky uspôsobený tak, že si je vedomý hraníc, za ktorými už nebude môcť byť považovaný za rešpektovaného odborníka. Tieto hranice ale súborom predložených noriem prekročil a tých noriem alebo tých noviel zákonov, o ktorých dnes hovoríme. Ja to považujem za jeho osobnú tragédiu, lebo tento výsledok na rozdiel od toho predchádzajúceho, o ktorom som hovorila, sa nedá už zvrátiť. (Potlesk.)
J. Vaľová, poslankyňa: (2010-01-29):
Pozrime si rok 1999, opití policajti zrazili cyklistu, rok 2000 opití policajti zrazili dvoch cyklistov, policajti zneužili vrtuľník, vydieranie novinárov, policajti kradli telefóny, policajti pri podvode diaľničných známok. Vážení, teraz je v zbore morálka, stane sa, že pri 23 tisícoch policajtov môže policajt pochybiť, pretože skutočne raz je v tej službe a tá jeho služba si vyžaduje určitý výkon. To by som chcela povedať. A keďže som prečítala aj poslednú vetu, že policajti falšovali diaľničné známky, tak dnešní policajti chránia, aby sa na tomto území platili diaľničné známky, keďže ste spomenuli dopravcov. A môžem povedať, že ukázali aj dopravcom ukážku toho, ako si uplatniť zákon, keď je štrajk, aj za to im ďakujem, lebo aj toto je príkladom určitého príkladu pre ľudí, ako si majú uplatňovať svoje právo. A nie postaviť kamióny, ktoré bránia sanitkám, ktoré bránia ľuďom ísť do práce a ktoré takýmto spôsobom vydierajú ostatných občanov, aby sa mohli zúčastňovať svojho života. A pozrite sa na cesty, ako vyzerajú, a potom niečo rozprávajte. Čiže toto je normálna vec, ktorú občania v tomto štáte takisto vnímajú. A ešte zacitujem slová riaditeľa polície v Humennom, ktorý povedal, že za tejto vlády, čo sa týka vozového parku a vybavenia, ani jedna vláda pre policajtov toto neurobila, čo urobila táto vláda. A môžete si ísť pozrieť tie policajné stanice. Ďakujem.
Vitteková, Anna, poslankyňa NR SR (2011-09-06):
Ďakujem. Pán predsedajúci, v rozprave nevystúpil nikto, preto prosím, dajte hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Baláž, Vladimír, poslanec NR SR (2020-11-05):
Dobrý deň, vážené dámy a páni, vážený pán podpredseda, pán minister, dovoľte len v krátkosti. V zásade uvedený návrh zákona vítam. Moje vystúpenie bude krátke. Chcem len upozorniť na niektoré možno nedostatky v tomto zákone, ktoré sa budeme snažiť riešiť potom v druhom čítaní, teraz je to skôr len pre takú informáciu. Mne ako lekárovi troška vadí podľa mňa nevyvážený stav medzi dohľadom nad zdravotnou starostlivosťou a právami poskytovateľov zdravotnej starostlivosti a troška mi vadia vysoké pokuty, ktoré sa zvýšili niekoľkonásobne, ale snáď ešte o tom budeme niekedy hovoriť. Ďalej by som chcel upozorniť, že, že, že finančné zúčtovanie, to je, myslím, že § 11, sa má dávať do 31. 12., čo je nereálne, možnože by to bolo dobré do druhého, druhého čítania upraviť. A v zásade, v zásade možnože mi ešte tam vadí a treba sa nad tým zamyslieť, že má sa stanoviť, ministerstvo zdravotníctva zriadi pre účely stanovenia úhradových mechanizmov a regulácie cien riadiaci výbor a zástupcovia zdravotnej starostlivosti sú tam len traja, podobne ako traja z ministerstva a tak ďalej, čo považujem za zdravotnú starostlivosť málo vzhľadom na to, koľko je poskytovateľov zdravotnej starostlivosti. Nehnevajte sa, že som vám pokazil deň. Ďakujem veľmi pekne.
Číž, Miroslav, podpredseda NR SR (2015-06-23):
Pán poslanec Lipšic.
Jurinová, Erika, poslankyňa NR SR (2011-05-26):
Ďakujem. Pán Ondruš, mám pocit, že máte krátku pamäť, ale niet sa čo čudovať, lebo vy ste tu takisto minulé volebné obdobie neboli. Počuli sme, že bolo bežnou praxou, že vaša pani kolegyňa predkladala zákony, kde sa novelizovalo bežne minimálne šesť zákonov, ale o inom som chcela. Nedávno mi vaša kolegyňa vravela, že práve zákony treba posudzovať spoločne a sám ste povedali, že niektoré ustanovenia zákonov spolu súvisia, nesúvisia, že sám vlastne, ako keby ste si šliapali po tom, čo vravíte. A čo sa týka ešte férovosti z vašej strany, príde mi to také zvláštne počúvať, keďže zastupujete istú skupinu po ľavej strane. Druhú všeobecnú poznámku, ktorú ste spomenuli, alebo týkala sa ambicióznosti, tak ambicióznosti. No ako som počula, ten pozmeňovák, ktorý ste čítali, veľmi sa mi páči, ale tá ambicióznosť by štátny rozpočet vyšla okolo 500 mil. eur. Ďakujem.
Beblavý, Miroslav, poslanec NR SR (2017-02-10):
Ďakujem veľmi pekne. Tento návrh zákona je naozaj len technická novela, keďže v oblasti dráh VÚC vystupujú len veľmi marginálne, ale sú tam spomenuté, takže sme to museli vyčistiť a ich zrušením zrušiť ich aj v tomto zákone. Ďakujem.
B. Bugár, podpredseda NR SR: (2004-05-14):
(Hlasovanie.) Prítomných 130 poslancov, za návrh 74, proti 3, hlasovania sa zdržalo 50 poslancov, nehlasovali 3. Konštatujem, že tieto návrhy sme schválili.
Blaha, Ľuboš, podpredseda NR SR (2024-02-16):
Pán poslanec Ondrej Dostál si žiada vystúpiť ešte v rámci rozpravy. Nech sa páči.
Plevíková, Zuzana, poslankyňa NR SR (2024-10-23):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Kremský, Peter, poslanec NR SR (2023-06-20):
(Povedané súbežne s predsedajúcim.) Ja som začal čítať pozmeňujúci návrh, takže ho prečítam. Ďakujem.
Bugár, Béla, podpredseda NR SR (2016-04-20):
Na vystúpenie pani poslankyne s faktickými poznámkami traja. Končím možnosť sa prihlásiť s faktickými. Pán poslanec Poliačik, nech sa páči.
Blahová, Natália, poslankyňa NR SR (2011-11-29):
Ďakujem pekne. Ja by som sa chcela vás, pán poslanec Ondruš, niečo spýtať. Povedali ste, že PZS-ka čiže pracovná zdravotná služba stojí iba jednu tretinu pracovnej hodiny zamestnanca. Máte vy predstavu, pán poslanec, koľko desiatok miliónov to v skutočnosti je? Totiž hovoríme o dvoch miliónoch ľudí, dvoch miliónoch ľudí, ktorí platia za formalitu, tuto doslova a do písmena formalitu, ktorá funguje iba na papieri. Rovnako sa divím aj niektorým iným pánom poslancom i vám, že ste sa až teraz zobudili, keď pán prezident vrátil so svojou námietkou celý zákon. A naozaj vás dôrazne upozorňujem, ak chcete diskutovať a vážne diskutovať nielen vy o téme, tak buďte takí láskaví a seďte na rokovaniach, kde je naozaj miesto a priestor na diskusiu o tom. Ďakujem.
Ďuriš Nicholsonová, Lucia, podpredsedníčka NR SR (2017-10-18):
Pán poslanec Fecko.
Pellegrini, Peter, predseda NR SR (2023-12-14):
Pani... pán poslanec Hargaš.
Šefčík, Marek, poslanec NR SR (2021-05-04):
Pán podpredseda, ďakujem za slovo. Takže vážený pán predsedajúci, vážené pani poslankyne, páni poslanci, ako spoločný spravodajca výboru predkladám spoločnú správu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, je to tlač č. 447. Návrh zákona prerokovali výbory, ústavnoprávny výbor a výbor pre zdravotníctvo ako gestorský výbor. Výbory vyslovili súhlas s návrhom zákona a odporučili Národnej rade Slovenskej republiky návrh zákona schváliť v predloženom znení. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vyjadrených v uzneseniach tejto správy a v stanovisku gestorského výboru odporúča Národnej rade Slovenskej republiky predložený návrh zákona schváliť. Spoločná správa výborov bola schválená uznesením č. 99 z 29. apríla 2021, kde ma výbor poveril za spoločného spravodajcu k predloženému návrhu zákona. Pán predsedajúci, skončil som. Môžete otvoriť rozpravu.
O. Nachtmannová, poslankyňa: (2008-06-18):
A teraz ešte iná otázka. V roku 2005 bola členovi predstavenstva daná odmena vo výške 78 333 korún, ale odmena bola daná aj za rok 2006 622 393 korún per capita. Tak mi teda vysvetlite, aj odmena spadá do odstupného? A ešte jedna vec. Nadviažem na pána poslanca Zelníka. Ja som už na vaše predchádzajúce vystúpenie chcela reagovať v tom duchu, keď hovoríte, že bolo všetko tak transparentné, prečo pani likvidátorka spoločnosti odmietla prevziať list, ktorým bola vyzvaná, aby dodala k spracovaniu analýzy chýbajúce doklady. Veď ak bolo všetko v poriadku, prečo tieto doklady neodovzdala, dokonca ani list si neprevzala. Ďakujem.
Kremský, Peter, poslanec NR SR (2021-01-12):
Ďakujem. Je mi v podstate veľmi ľúto, že musíme reagovať na takéto vystúpenia, ktoré nemajú nič s serióznym vystúpením poslanca v parlamente. Kolega Pollák ťažko môže čakať odpoveď od ľudí, ktorí tú odpoveď nemajú, nemajú žiadne riešenia a dokonca aj to počúvanie odborníkov si obmedzujú na takých, ktorí odporúčajú vodku a Bromhexin. Takže myslím si, že sú to zbytočné otázky. Aj pán poslanec Suja nám tu predviedol takú komediálnu šou, zrejme to bol zámer, aby sa ľudia pobavili, zasmiali, kladie tu básnické otázky ako kedysi pán Markovič v televíznych reláciách, ale myslím si, že to je všetko, to je všetko, čo vy dokážete. Dokážete možno tak pobaviť ľudí, takých hlúpejších, ktorí sa na tom smejú a lajkujú vás a tešia sa z toho, ako ste to tej koalícii naložili, ale to je tak všetko. Ako som hovoril, bolo by veľmi zlé, keby táto krajina bola vo vašich rukách, pretože boli by ste úplne bezradní a možno by ste povedali, á, ľudia, pomrite, ako chcete, silnejší prežijú a slabší skončia. Ale čo sa mi zdá veľmi, veľmi krajne nevhodné, to sú vtipy napríklad ako lešenie Borisa Kollára. Ako zdá sa mi toto naozaj za hranicou. Pán Suja, neviem, koľko ľudí ste vy zmrzačil ako pravá ruka Mikuláša Černáka (potlesk), keď si, keď si dovolíte uťahovať z ťažkého zranenia človeka. Vaše násilnícke vystúpenia v parlamente, ako nedávno útok na kolegu Kazdu, asi by ste to radi zaviedli na celom Slovensku ako štandard, ale to my nedovolíme. (Potlesk.)
Mikuš, Jozef, poslanec NR SR (2015-11-27):
Ďakujem, pani predsedajúca. Dajte hlasovať o tom, že Národná rada sa uzniesla, že prerokuje uvedený návrh zákona v druhom čítaní.
M. Číž, podpredseda NR SR: (2009-06-17):
Otváram všeobecnú rozpravu. Písomnú prihlášku do rozpravy nemám. Pýtam sa preto, kto sa hlási do rozpravy ústne. Neregistrujem žiadneho pána poslanca, preto uzatváram možnosť prihlásiť sa do rozpravy ústne. Vyhlasujem všeobecnú rozpravu za skončenú. Ďakujem pánovi navrhovateľovi, ďakujem pani spravodajkyni. A prerušujem rokovanie o tomto bode programu. Vážené kolegyne, kolegovia, pokračujeme prvým čítaním o návrhu poslancov Národnej rady Slovenskej republiky Štefana Kužmu a Zoltána Horvátha na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Je to parlamentná tlač 1110, návrh na jeho pridelenie výborom je v rozhodnutí predsedu č. 1126. Slovo má pán poslanec Štefan Kužma. A uvedie tento poslanecký návrh.
Géci, Milan, poslanec NR SR (2015-05-22):
Vážený pán predsedajúci, vážené panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona (tlač 1526). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte rozpravu.
V. Veteška, podpredseda NR SR: (2005-05-26):
M. Majdová, poslankyňa: Ďakujem za slovo. Pán poslanec Banáš, len dve poznámky. Prvá, už pred dvoma týždňami pri prerokúvaní európskej Ústavnej zmluvy ste preukázali hrubú neznalosť, pokiaľ ide o vedomosti, základné vedomosti o kresťanstve, pretože aj malé dieťa vie, že kresťanstvo založil Ježiš Kristus, a nie svätý Pavol, ako ste to pred dvoma týždňami tvrdili vy. Dnes ste túto neznalosť opäť preukázali. No to ste povedali vo faktickej poznámke, pán poslanec, pred dvoma týždňami, dobre si to pamätám. Dnes ste povedali, že pápež je neomylný, ako už môj kolega povedal, len vo veciach katolíckej vierouky a mravouky. Čiže, pán poslanec, prv než budete nabudúce ťahať pána Boha za nohy, tak si najprv doštudujte základné veci. A druhá poznámka, pýtali ste sa, prečo nie sú zverejnené zväzky zo slovenského štátu. Pán poslanec, sú prístupné v Národnom archíve, každý, kto má záujem, si ich môže pozrieť.
Laššáková, Jana, podpredsedníčka NR SR (2014-05-28):
Ďakujem pekne, pán spravodajca. Poprosím vás, zaujmite miesto určené pre spravodajcov. Otváram rozpravu. Do rozpravy som dostala písomné prihlášky za poslanecký klub SDKÚ pán poslanec Novotný a ďalej je do rozpravy prihlásený pán poslanec Zsolt Simon za, nie za poslanecký klub, ale člen klubu MOST – HÍD. Nech sa páči, pán poslanec, máte slovo. Pán poslanec vystupuje za SDKÚ – DS.
Osuský, Peter, poslanec NR SR (2016-06-14):
Vážený pán predseda, vážený pán minister, vážená snemovňa, čaká nás hlasovanie o osude a vôli krajiny pridať sa k nám. Ako pamätník časov, keď Slovensko na rozdiel od svojich susedov vypadávalo vôbec z úvah o zaradení sa do civilizovaného sveta v ére Vladimíra Mečiara, bolo naše prijatie do NATO absolútnou prioritou na ceste Slovenska do Európy. Možno to bude znieť dehonestujúco, ale neberte to tak. Vstup do NATO znamenal pre Slovensko niečo ako návštevu poľnej odvšivovacej stanice, pretože do Európskej únie nemôže byť prijatý štát, ktorý by bol v stave, akým ho nechala zavšivavený éra Vladimíra Mečiara. Éra samoúnosov, éra samovýbuchov, éra posvätenej zlodejiny, éra výroku: „Keď nás nebudú chcieť na Západe, obrátime sa na Východ.“ Ďakujem za opýtanie, nechceli nás s Mečiarom, ale potom sa podaril obrat a Slovensko cez bránu NATO vstúpilo i do Európskej únie. Bezpečnostne nemá krajina v Európe, ktorá sa vracia do civilizácie, žiadnu inú alternatívu, pretože obvyklé bludy o neutralite, samozrejme, fungujú len dovtedy, kým sa niekto mocný nerozhodne tú neutralitu pošliapať. Lebo neutralita nie je nič, čo krajinu bráni. To, ako fungujú neutrality, sa mohli presvedčiť mnohé krajiny sveta, keď sa mocnejší susedia rozhodli prevalcovať ich. Nech nikto nehovorí o Švajčiarsku, lebo to je výnimka z pravidla. Mal som i ako turista a vodák, i ako prorektor univerzity možnosť postupne viackrát navštíviť Montenegro alebo teda Čiernu Horu. Krajinu s dramatickou históriou s posledným panovníkom, ktorý okrem biednosti svojej krajiny disponoval istým počtom veľmi pekných čiernookých a čiernovlasých dcér, ktoré vydával veľmi strategicky do európskych kráľovských rodov za manželky. Potom prešlo Montenegro socialistickou Juhosláviou a po jej rozpade sa stalo krajinou, kde sivá ekonomika tvorila možno viac ako 50 % fungovania štátu a kde fungovalo máločo. Ak sa splnením kritérií pre vstup do NATO, teda ako som to nazval v úvode, odvšivením krajiny, táto krajina vybrala smerom k nám, ako sme si my prešli svoju cestu do Európy, tak je pre mňa úplne prirodzené, že Černohorcom želám úspešnú cestu, a budem rád, keď budú s nami. A ak si to oni sami želajú, tak rozhodne nie je úlohou nášho parlamentu im v tom brániť. Myslím si, naopak. A teraz nebudem šíriť bludy o slovanskej vzájomnosti, lebo pokiaľ ide o tú, je najlepšie pozrieť sa na priateľský vzťah Poliakov a Rusov, Poliakov a Ukrajincov, Srbov a Chorvátov a mnohých iných ďalších bratov Slovanov, ktorí nemajú väčších nepriateľov ako iných Slovanov, teda nie z dôvodu slovanskej vzájomnosti, ale z dôvodu toho, že si ctím vôľu občanov Montenegra, aby sa dostali tam, kam sme sa kedysi dostali my, a vykročili, akokoľvek krívajúc a potácajúc sa, po lepšej ceste. Budem rád, ak táto snemovňa našim budúcim spojencom a európskym spoluobčanom z Montenegra vyhovie. Ďakujem. (Potlesk.)
Paška, Pavol, predseda NR SR (2012-11-06):
Poprosím teraz pani poslankyňu Žitňanskú, ale nevidím ju. (Hlasy z pléna.) Ospravedlňujem sa, pani poslankyňa, buďte taká dobrá a uveďte v prvom čítaní hlasovanie o návrhu pani poslankyne Moniky Gibalovej, pána poslanca Pavla Hrušovského a Pavla Abrhana na vydanie zákona č. 38 o organizácii Ústavného súdu. Je to tlač 243. (Hlasovanie o návrhu poslancov Národnej rady Slovenskej republiky Moniky Gibalovej, Pavla Hrušovského a Pavla Abrhana na vydanie zákona, ktorým sa mení a dopĺňa zákon č. 38/1993 Z. z. o organizácii Ústavného súdu Slovenskej republiky o konaní pred ním a o postavení jeho sudcov v znení neskorších predpisov, tlač 243.)
Vážny, Ľubomír, poslanec NR SR (2020-02-20):
Ďakujem. Pán poslanec, vaše vystúpenie ma utvrdilo v tom, že v prípade, že budem ešte v Národnej rade, tak budem iniciovať zákon, aby do parlamentu nemohli ísť psychicky narušení ľudia. Podľa mňa ste psychicky narušený človek. Čo to tu trepete, túto spústu nezmyslov?! To ja, nad tým mi rozum zastáva, naozaj. Ale dobre. Nerozumel som potom jednej vete, že kam sa hrabe Štefan, lebo to ste nedopovedali, že ja neviem ktorý Štefan. Určite som neni znervóznený a určite som neni v úzkych. Ubezpečujem vás o tom. A mám vážnu pochybnosť o tom, že ste vy v brandži fungoval, čo ste to tu naznačili, lebo vy ste fungovali, ja neviem kde, ale to je jedno, to ma, vôbec nezáleží. Lebo ak by ste v takej brandži fungoval, tak musíte aj povedať nejaké argumenty. Dosiaľ žiadne argumenty nezazneli. Ste prečítali len znôšku blbostí a zabudli ste na svoju občiansku povinnosť podať trestné oznámenie na toto. To nemôžte vy vyčísľovať takéto voloviny, ničím nepodložené voloviny. To je nonsens, čo sa tu deje. Fakt vás radím do kategórie hlúpostí, ničím nepodložených hlúpostí, človeka, ktorý nikdy v živote nič neurobil pre túto spoločnosť okrem tohto tárania tu za týmto pultom, ktoré vám umožnilo to, že nie je v zákone o možnosti byť poslancom definované, že môže sem prísť len človek, ktorý nie je psychicky narušený. Čiže naozaj ste psychicky narušený človek a, žiaľbohu (reakcia z pléna), je to tak. Tak isto... (Prerušenie vystúpenia predsedajúcim.)
Richter, Ján, poslanec NR SR (2022-06-23):
Ďakujem pekne za slovo. Veľmi stručne. V prvom rade chcem poďakovať tým diskutujúcim, ktorí v podstate podporili moje vystúpenie. No a ešte raz jeden apel, jedna výzva. My aj v dnešnej dobe, čo sa týka ekonomiky, v podstate stále ťažíme a žijeme z toho, čo predchádzajúce generácie vytvorili. Prosím vás, netrestajme jeden a pol milióna starých ľudí a zdravotne ťažko postihnutých za to, že už nedokážu pracovať a sú odkázaní na dôchodok, ktorý nezabezpečuje to, čo im ústava garantuje, a to je dôstojná jeseň života. Ďakujem.
Bugár, Béla, podpredseda NR SR (2016-12-08):
Nech sa páči, prezentujme sa a hlasujme. (Hlasovanie.) Prítomných 130 poslancov, za 35, proti 40, zdržalo sa 55. Prvý bod pána poslanca, teda z návrhu pána poslanca Dostála nebol schválený. Nech sa páči.
V. Veteška, podpredseda NR SR: (2007-05-10):
Otváram rozpravu. Písomne sa nikto neprihlásil. Pýtam sa, kto sa ústne hlási. Nikto sa nehlási. Končím možnosť prihlášok do rozpravy a prerušujem rokovanie o tomto bode programu. Panie poslankyne, páni poslanci, pán minister Jureňa má posledný zákon. Kým mi donesú hlasovanie, by som musel vyhlásiť pár minút prestávku, tak navrhujem, aby sme za tých 5 minút prebrali ešte posledný zákon, ktorý predkladá pán minister Jureňa. Súhlasíte? (Hlasy z pléna: Áno.) Ďakujem. Pán minister, prosím, uveďte zákon. Ja len musím uviesť, o ktorý zákon ide, pán minister, kvôli poriadku. Je to prvé čítanie o vládnom návrhu zákona ktorým sa mení zákon č. 666/2004 Z. z. o ochrane pred povodňami a o zmene zákona č. 17/1992 Zb. o životnom prostredí v znení neskorších predpisov , tlač 280. Prosím, pán minister.
M. Hort, podpredseda NR SR: (2008-10-30):
A preto dávam slovo poslednému prihlásenému do rozpravy k tomuto návrhu zákona, pánovi Petrovi Dubravayovi. Nech sa páči.
Ďuriš Nicholsonová, Lucia, podpredsedníčka NR SR (2018-02-09):
S reakciou na faktické poznámky pán poslanec Dostál.
Kolesík, Andrej, poslanec NR SR (2013-11-27):
Pán predseda, dajte, prosím, hlasovať o zákone ako o celku s odporúčaním gestorského výboru schváliť.
Pavlovičová, Svetlana, poslankyňa NR SR (2013-10-16):
Ďakujem veľmi pekne. Vážený pán predseda, v rozprave vystúpili dvaja poslanci, z ktorých pán poslanec Huba navrhol vrátiť návrh zákona na prepracovanie. Pán predseda, dajte, prosím, hlasovať o procedurálnom návrhu pána poslanca Hubu.
Radošovský, Marián, poslanec NR SR (2011-12-08):
Pán predseda, žiadam o zmenu v zápise, pri hlasovaní č. 162 ma hlasovacie zariadenie vykázalo ako, že som nehlasoval, hlasoval som za. Poprosím o zmenu.